《水调歌头 南村》
清代·顾树芬

三万六千日，人世几完全。一年记取佳日，领略在春前。

纵有风风雨雨，须忆莺莺燕燕，香糁百花鲜。常笑乾坤窄，荆布觉宽然。

山之角，水之尾，尽幽妍。野塘村坞，往来飞鸟白云边。

偶见青蓑绿笠，较量种麻插稻，此际即神仙。今日又明日，富贵总由天。

作者简介：字春荣，长洲人，诸生朱云翔室。